Diari Oficial de la Generalitat Valenciana


Sumari del DOGV 8155, del 24-10-2017 (2017/9310)

RESOLUCIÓ de 19 d'octubre de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència i de les conselleries de la Generalitat, així com dels organismes i entitats gestionats per la conselleria competent en matèria de funció pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8155

Data del DOGV
:   24-10-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/9310


Data del document
:   19-10-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 19 d'octubre de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aproven les relacions de llocs de treball de la Presidència i de les conselleries de la Generalitat, així com dels organismes i entitats gestionats per la conselleria competent en matèria de funció pública. [2017/9310]  
La Llei 10/2010, de 9 de juliol, de la Generalitat, d'ordenació i gestió de la funció pública valenciana (LOGFPV), configura les relacions de llocs de treball com un instrument tècnic a través del qual l'Administració organitza, racionalitza i ordena el seu personal per a una eficaç prestació del servei públic, regulant-les en els seus articles 41, 42 i 43.  
  
El desplegament reglamentari en la matèria ha sigut efectuat pel Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat.  
Les esmentades normes preveuen que les relacions de llocs de treball es publiquen com a mínim una vegada a l'any, en el Diari Oficial de la Generalitat Valenciana. Aquestes van ser publicades per última vegada de forma completa, mitjançant la Resolució, de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques (DOGV 7790, 25.05.2016), i posteriorment van ser actualitzades per la Resolució, de 10 de novembre de 2016, de la consellera de Justícia, Administració Pública, Reformes Democràtiques i Llibertats Públiques (DOGV 7917, 15.11.2016).  
Les relacions de llocs de treball que s'aproven, a més dels llocs de treball de la Presidència i de les conselleries en què s'organitza l'Administració de la Generalitat, inclouen els llocs de treball de tots els organismes i les entitats gestionats per la conselleria competent en matèria de funció pública.  
Aquestes relacions, incorporen els últims canvis operats en l'estructura organitzativa de les conselleries, organismes i entitats, per mitjà de la modificació o, en alguns casos, la nova aprovació dels seus reglaments orgànics i funcionals. A més, quant al seu contingut, arrepleguen tots els llocs de treball de naturalesa funcionarial, laboral i eventual existents, amb tots els elements de la classificació dels llocs establits en l'article 42 de la LOGFPV.  
La Direcció General de Pressupostos, de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquestes relacions de llocs, en compliment del que estableixen els articles 41.2 LOGFPV i l'article 26 del Decret 56/2013, de 3 de maig, del Consell.  
  
Les relacions de llocs de treball han sigut incloses en l'ordre del dia de les reunions de la Mesa Sectorial de Funció Pública, i de la Comissió d'Interpretació, Vigilància i Estudi del II Conveni Col·lectiu per al personal laboral al servei de l'administració autonòmica, celebrades el dia 6 d'octubre de 2017. També, de conformitat amb l'article 22 del Decret 56/2013, les modificacions que han afectat a un col·lectiu de llocs de treball, han sigut consultades prèviament davant de la Comissió Mixta per a l'Estudi dels Llocs de Treball (CMEPT), reunida el 20 de juny de 2017.  
Per tot allò que s'hi ha exposat, vista la proposta feta per la Direcció General de la Funció Pública, i en virtut de les competències atorgades per l'article 9 de la Llei 10/2010, de la Generalitat, d'ordenació i gestió de la funció pública valenciana, i l'article 26 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat, resolc:  
  
Primer  
Aprovar les relacions de llocs de treball que figuren en els annexos d'aquesta resolució, i que corresponen a les conselleries i organismes següents:  
1. Presidència de la Generalitat.  
2. Vicepresidència i Conselleria d'Igualtat i Polítiques Inclusives.  
3. Conselleria d'Hisenda i Model Econòmic.  
4. Conselleria de Justícia, Administració Pública, Reformes Democràtiques i Llibertats Públiques.  
5. Conselleria d'Educació, Investigació, Cultura i Esport.  
6. Conselleria de Sanitat Universal i Salut Pública.  
7. Conselleria d'Economia Sostenible, Sectors Productius, Comerç i Treball.  
8. Conselleria d'Agricultura, Medi Ambient, Canvi Climàtic i Desenvolupament Rural.  
9. Conselleria d'Habitatge, Obres Públiques i Vertebració del Territori.  
10. Conselleria de Transparència, Responsabilitat Social, Participació i Cooperació.  
11. Servei Valencià d'Ocupació i Formació (SERVEF).  
12. Institut Valencià d'Administració Tributària (IVAT).  
13. Institut Valencià de la Joventut. Generalitat Jove (IVAJ).  
14. Institut Valencià d'Investigacions Agràries (IVIA).  
15. Institut Valencià de Seguretat i Salut en el Treball (INVASSAT).  
  
16. Institut Cartogràfic Valencià (ICV).  
17. Agència Valenciana de Foment i Garantia Agrària.  
18. Institut Superior d'Ensenyances Artístiques de la Comunitat Valenciana (ISEACV).  
19. Agència Valenciana d'Avaluació i Prospectiva (AVAP).  
20. CulturArts Generalitat.  
21. Institut Valencià d'Atenció Social i Sanitària (IVASS).  
22. Entitat Pública de Sanejament d'Aigües Residuals de la Comunitat Valenciana.  
  
Segon  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
Aquesta resolució posa fi a la via administrativa i en contra podrà interposar-se recurs contenciós administratiu en el termini de dos mesos, comptadors des de l'endemà de la recepció de la notificació, davant del jutjat contenciós administratiu que corresponga. No obstant això, podrà interposar-se potestativament recurs de reposició en el termini d'un mes, comptador des de l'endemà de la notificació, davant del mateix òrgan que va dictar l'acte que es recorre. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.